Tabula Insularum Marchionis.
**Insulae Marchionis** (Francice *Îles Marquises*; Marchionice *Te Henua (K)enana* (Lingua Insularum Marchionis Septentrionalium) et *Te Fenua `Enata* (Lingua Insularum Marchionis Australis), ambobus 'Terra Hominum' significantibus), vel **Archipelagus Marchionis** (Francice *Archipel des Marquises*), vel vulgo **Marchiones** (Francice *Marquises*), sunt grex insularum volcanicarum Polynesiae Francicae, collectivitas transmarina Francica in Oceano Pacifico australi situs, ad 9° 00S et 139° 30W perscriptus. Locus altissimus est cacumen Montis Oave in insula Ua Pou, ad 1230 metra (4035 pedes) supra aequor maris.

Insulae Marchionis sunt una ex quinque partibus administrativis Polynesiae Francicae. Caput partis administrativae est oppidum Taiohae in insula Nuku Hiva situm. Numerus civium insularum censu Augusti 2007 fuit 8632.

Historia
--------

Primi homines Insularum Marchionis fuerunt Polynesii, qui, secundum indicia archaeologica, ante saeculum quartum advenerunt. Indicia ethnologica et linguistica subiciunt eos ex regione Insulis Samoanis et Tonga venerunt.

Nominatae sunt insulae ab Alvaro de Mendaña de Neira exploratore Hispanico, qui eas die 21 Iulii 1595 attigit. Eae ex patrono García Hurtado de Mendoza, quinto Marchione Cañete? (Hispanice *Marqués de Cañete*), tum Vicerege Peruviano, appellatae sunt. Mendaña primum Fatu Hiva, deinde Tahuata visitavit, antequam ad Insulas Salomonis navigavit.

Iosephus Ingraham, mercator pellis maritimae Civitatum Foederatarum, *brig*? *Hope* ducens, insulas septentrionales anno 1791 primum visitavit, quas *Washington Islands* appellavit. Anno 1813, Commodore? David Porter insulam Nuku Hiva pro Civitatibus Foederatis postulavit, sed Congressus Civitatum Foederatarum postulationem nunquam sanxit, et anno 1842, Francia omne archipelago potita est, coloniam (anno 1859 relicturam) Nuku Hiva in insula constituens. Dicio Francica anno 1870 iterum constituta, et deinde in territorio Polynesiae Francicae summersa est.

Geographia
----------

*Artocarpus altilis* in Fatu-Hiva crescit.
Insulae Marchionis sunt unus ex remotissimis orbis terrarum archipelagis, circa 1371 chiliometra ad boreorientalem Insulae Tahiti et circa 4800 chiliometra ab occidentali Mexici litore, proxima massa terrestre continente, iacentes. 

### Insulae archipelagi

#### Insulae Septentrionales

Ua Huka.
* Eiao
* Hatutu
* Motu Iti
* Motu Oa
* Motu One
* Nuku Hiva
* Ua Huka
* Ua Pou

#### Insulae Australes

Hiva `Oa.
* Fatu Hiva
* Fatu Huku
* Hiva Oa
* Moho Tani
* Motu Nao
* Tahuata
* Terihi

#### Montes marini

Sunt nonnulli montes marini, plerumque in regione Marchionum Septentrionalium, inter quos:

* Clark Bank
* Hinakura Bank
* Lawson Bank
* Banc Jean Goguel

### Geologia

Saxum basalticum.
Insulae Marchionis plerumque ex montibus igniferis natae sunt. 

Hanavave.
Communia Insularum Marchionis.

Demographica
------------

Homines Marchionis saltationem exsequuntur.
Numerus civium in censu Augusti 2007 fuit 8632, 80 minus quam in censu Novembris 2002, et multo minus quam aestimationes saeculo sexto decimo factae, quae coniecerunt numerum civium plus quam 100 000 fuisse.

### Numeri civium historici

| 1971 | 1977 | 1983 | 1988 | 1996 | 2002 | 2007 |
| --- | --- | --- | --- | --- | --- | --- |
| 5593 | 5419 | 6548 | 7358 | 8064 | 8712 | 8632 |
| Numeri ex censibus superioribus. |

Cultura
-------

Princeps femina Insularum Marchionis.
Insulae Marchionis olim erant sedes civilizationis Polynesiae orientalis.

Biologia
--------

Oecosystema in nonnullis regionis insulis a feris animalibus rusticis? devastatum est; qua re, ut reliquiae conservarentur, Reservationes Naturae Insularum Marchionis? anno 1992 constitutae sunt.

In cultura Occidentali
----------------------

* Paulus Gauguin pictor Francicus et Iacobus Brel cantor Belgicus ultimos eorum vitarum annos in Insulis Marchionis degerunt, et ibi sepulti sunt. Brel "Les Marquises," carmen celebre, de suo domo ultimo composuit.
* Arminius Melville insulas visitavit, de quibus in mythistoria *Typee* scripsit.
* Robertus Ludovicus Stevenson insulas anno 1888 visitavit, et suam commorationem in libro *In the South Seas* descripsit.
* Fridericus O'Brien anno 1919 librum *White Shadows in the South Seas* de sua commoratione in insulis scripsit; liber fuit fons pelliculae MGM anno 1928 vulgatae.
* Thor Heyerdahl librum *Fatu Hiva* de commoratione annua in Fatu Hiva scripsit.
* Nomen *Markesan,* urbis in Visconsinia, ex nomine Anglico *Marquesas* appellatur.

Nexus interni
-------------

Hakahau.
* Departamenta et territoria maritima Francica
* Partes administrativae Franciae
* *Survivor Marquesas*

Notae
-----

1. ↑  *Insulae Marchionis*—Georgius Forster, *Florulae Insularum Australium Prodromus* (Gottingae: Typis Joann. Christian. Dietrich, 1786), passim; *insulae Marchionis*—C. H. Persoon, ed. *Synopsis Plantarum, seu Enchiridium Botanicum, complectens Enumerationem Systematicam Specierum Hucusque Cognitarum* (Parisiis Lutetiorum: apud Carol. Frid. Cramerum; et Tubingae: apud J. G. Cottam, 1805), p. 14.
2. ↑  Situs publicus communium Insularum Marchionis, apud www.polynesie-franciase.pref.gouv,.fr.
3. 1 2 3
4. ↑  *Papers of Joseph Ingraham, 1790-1792: Journal of the Voyage of the Brigantine "Hope" from Boston to the North-West Coast of America*.. *World Digital Library*. 1790-1800
5. ↑  2002 census
6. ↑  1971, 1977, 1983, 1988, and 1996 censuses[*nexus deficit*]
7. ↑  Sharebook.co.kr
8. ↑  Gutenberg.org

Bibliographia
-------------

* Stevenson, Robert L. 1896. *In the South Seas.* Apud www.gutenberg.org.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Insulas Marchionis** spectant. |

* Effectus tsunami Aleutiani 1946 in Insulis Marcvhionis, apud www.usc.edu
* Situs publicus: Les îles Marquises en polynésie française, apud www.marquises.pf